**บทคัดย่อ**

**กิจกรรมในโครงการรณรงค์ป้องกันและแก้ไขปัญหายาเสพติด**

**TO BE NUMBER ONE จังหวัดเพชรบูรณ์ ประจำปีงบประมาณ 2565**

**แจ้งการลงพื้นที่เพื่อเก็บคะแนนการประกวดกิจกรรมในโครงการ TO BE NUMBER ONE ระดับประเทศ**

**(รับคณะกรรมการลงพื้นที่) ประจำปี 2565**

 กรมสุขภาพจิต แจ้งประสานการลงพื้นที่ติดตามประเมินผลการดำเนินงานอำเภอ และชมรม TO BE NUMBER ONE ประเภทต่าง ๆ ในระดับพื้นที่ และการประกวดระดับประเทศ ซึ่งจังหวัดเพชรบูรณ์ ได้เข้าร่วม การประกวดกิจกรรมในโครงการ TO BE NUMBER ONE รอบคัดเลือกระดับภาคเหนือ โดยได้รับการคัดเลือกผ่านเข้าสู่ การประกวดระดับประเทศ ประจำปี 2565 จำนวน 8 แห่ง ได้แก่ อำเภอหล่มเก่า ชุมชนบ้านนายม ชุมชนประดู่งาม โรงเรียนวังโป่งศึกษา โรงเรียนวังพิกุลพิทยาคม โรงเรียนดงขุยวิทยาคม วิทยาลัยเทคนิคเพชรบูรณ์ สถานพินิจและคุ้มครองเด็กและเยาวชนจังหวัดเพชรบูรณ์ โดยมีคณะอนุกรรมการตัดสินระดับประเทศลงพื้นที่ตรวจเยี่ยม การปฏิบัติงานและเก็บคะแนนการประกวดกิจกรรมในโครงการ TO BE NUMBER ONE ระดับประเทศ ในประเภทของอำเภอและชมรม TO BE NUMBER ONE ระหว่างวันที่ 20 – 22 ณ พื้นที่ชมรมดังกล่าว โดยจะมีคะแนนการตรวจเยี่ยมในพื้นที่ประกวด จำนวน 50 คะแนน และจะนำคะแนนดังกล่าวไปรวมกับการประเมินผลระดับประเทศ ในงานมหกรรมรวมพล TO BE NUMBER ONE ระหว่างวันที่ 29 – 31 กรกฎาคม 2565 ณ ศูนย์การประชุมอิมแพ็ค เมืองทองธานี จังหวัดนนทบุรี โดยมีกำหนดออกตรวจเยี่ยมและประเมินการปฏิบัติงานจริงอำเภอและชมรมฯ พื้นที่จังหวัดเพชรบูรณ์ และแนวทางการประกวด ดังนี้

 **กำหนดการลงพื้นที่**

**วันที่ ๒๐ มิถุนายน ๒๕๖๕**

๑๑.๐๐ – ๑๑.๓๐ น. ติดตามผลการดำเนินงานชมรม TO BE NUMBER ONE

 “**ชุมชนประดู่งาม”**

๑๓.๓๐ – ๑๔.๐๐ น. ติดตามผลการดำเนินงานชมรม TO BE NUMBER ONE

 “**โรงเรียนวังพิกุลพิทยาคม”**

๑5.๓๐ – ๑6.๐๐ น. ติดตามผลการดำเนินงานชมรม TO BE NUMBER ONE

 **“วิทยาลัยเทคนิคเพชรบูรณ์”**

**วันที่ ๒๑ มิถุนายน ๒๕๖๕**

๐๙.๐๐ – ๐๙.๓๐ น. ติดตามผลการดำเนินงานชมรม TO BE NUMBER ONE

 “ **ชุมชนบ้านนายม”**

๑๐.๐๐ – ๑๐.๓๐ น. ติดตามผลการดำเนินงานจังหวัด TO BE NUMBER ONE

 **“ สถานพินิจและคุ้มครองเด็กและเยาวชน”**

13.3๐ – 14.0๐ น. ติดตามผลการดำเนินงานอำเภอ TO BE NUMBER ONE

 **“อำเภอหล่มเก่า”**

**วันที่ 22 มิถุนายน ๒๕๖๕**

10.3๐ – 11.00 น. ติดตามผลการดำเนินงานชมรม TO BE NUMBER ONE

 “**โรงเรียนดงขุยวิทยาคม”**

๑1.3๐ – 12.0๐ น. ติดตามผลการดำเนินงานชมรม TO BE NUMBER ONE

 **“โรงเรียนวังโป่งศึกษา”**

**รายนามคณะอนุกรรมการ**

1. นายภูมา ธรรมกุล หัวหน้าผู้ตรวจราชการกระทรวงแรงงาน
2. นายวีรวัฒน์ เต็งอำนวย ข้าราชการบำนาญ อดีตรองเลขาธิการคณะกรรมการป้องกันและ ปราบปรามยาเสพติด

 **แนวทางการลงพื้นที่**

ประเภทอำเภอ TO BE NUMBER ONE

 - **ให้นายอำเภอ และเลขานุการโครงการ TO BE NUMBER ONE ของอำเภอ** **(สาธารณสุขอำเภอ)**เป็นผู้นำเสนอ ใช้เวลา ๒ ท่าน ไม่เกิน ๑๐ นาที ส่วนคณะกรรมการอำนวยการโครงการ TO BE NUMBER ONE ระดับอำเภอ และเจ้าหน้าที่ที่เกี่ยวข้องอื่นเข้าร่วมเสนอผลงานเพื่อแสดงถึงการบูรณาการความร่วมมือจากทุกภาคส่วน จากนั้นให้คณะกรรมการพูดคุยซักถามรวมเวลาแล้ว ไม่เกิน ๓๐ นาที

 - ไม่มีการรวมตัวต้อนรับและกิจกรรมใดๆ เพิ่มเติมทั้งสิ้น

 - ผู้ให้ข้อมูลรวมทั้งหมด ไม่เกิน ๑๐ คน

ประเภทชมรม TO BE NUMBER ONE

 - ให้ประธานชมรมและผู้จัดการศูนย์เพื่อนใจ TO BE NUMBER ONE หรือประธานชมรม และ เลขานุการชมรม ใช้เวลา ๒ ท่าน ไม่เกิน ๑๐ นาที จากนั้นให้คณะกรรมการพูดคุยซักถาม รวมเวลาแล้ว ไม่เกิน ๓๐ นาที โดยมีผู้เกี่ยวข้องอื่นๆ เข้าร่วมด้วย ไม่เกิน ๑๐ คน

 - ไม่มีการรวมตัวต้อนรับและกิจกรรมใดๆ เพิ่มเติมทั้งสิ้น

 - ผู้ให้ข้อมูลรวมทั้งหมด ไม่เกิน ๑๐ คน

**ข้อพิจารณา**

ขอให้ศูนย์ประสานงานอำเภอ TO BE NUMBER ONE แจ้งประสานและเตรียมความพร้อมในส่วนของชมรมที่เกี่ยวข้อง ต่อไป โดยเน้นย้ำให้ดำเนินการตามแนวทางการจัดกิจกรรมในโครงการ TO BE NUMBER ONE

 จึงเรียนมาเพื่อทราบ